dh-unibe/image-text_koenigsfelden-charters-post-1500 huggingface dataset:
Wir, ✳ ✳ Lùpolt, ✳ von gottes gnaden ✳ hˀzog ze Oestˀrich ✳ und ze Styer, ✳ hˀre ze Krain, ✳ zer Mark ✳ und ze Portnowe, ✳ grave
ze Habspurch und ze Kyburch ✳ und lantg̃ve in Obern Elsaze, verjehen ✳ und tuͦn kunt ✳ allen den, ✳ die disen brief ansehend ✳ odˀ hoͤrent
lesen, ✳ daz wir unserm hˀren ✳ und unser vroͧwen ze lob und ze er, ✳ unsern selen ✳ und allen unsern vordern selen ze trost ✳ und ze
hilfe ✳ haben erloibet ✳ den ersamen ✳ und den geislichen vrowen, der ✳ abtischin ✳ und dem ✳ convēt, Sant Claren orden, ✳ da ze Kùngesvelt,
unser lieben stift, ✳ ze koifēne ✳ zehen march gùlt ✳ soliches guͦtes, das von uns lehen ist, ✳ und geben in des selben guͦtes eigenschaft. ✳ der
vorgnāden sūme ✳ habend si gekoifet ✳ von unsern getrùwen dienerren ✳ Erkēvride, ✳ Hartmāne, ✳ Johanse und Petˀ, Truchsezen ✳ von
Habspͧch, ✳ und ✳ Johanse von Mùnchīgen fùnf march gùlt, und ligend die an dem hof und an dem eigen ze Linde ✳ und an dem holze,
das gelegen ist ✳ an dem berge, dem man sprichet dˀ Eitenbˀg, ✳ und an dem zehenden ze Schafhusen in dem chilchspel ze Stoifen.
und dig drig march gùlt, ✳ der ligent vier und zvenzig stuk uf dem hof ze Husen ✳ und sechs stùk uf dem guͦt ze Mùlinen,
dù Walthˀ dˀ Schroͤtˀ ✳ und Ruͦdolf dˀ Safùnwiler dem vorgnāden klostˀ gegeben hant. ✳ und dù ander gùlt lit ✳ uf dem hof ze
Husen ✳ und dem zehenden ze Schafhusen ✳ und dem zehenden ze Ursprīch uf Boͤzberch, ✳ die hˀ Walter, dˀ techan von
Windische, ✳ und das vorgnāt chlostˀ koiften ✳ von Johans von Kienbˀch und sinen bruͤdˀn ✳ und ir bruͦder seliges sun ✳ und
von ✳ Johans Buͤllin von Brugga. ✳ und ze einem offēnen ùrkùnde der vorgeschribern sachen aller ✳ fùrjehen wir,
das wir haben gehenket unser ingesigel an disen brief. ✳ dir brief ward gegeben ✳ und geschriben ✳ ze Baden, ✳ do
man zalte von gottes geburt ✳ tusenth drùhundˀt jar, dar nach in dem fùnfzehenden jare, ✳ an dem mentage nach
aller heiligen tag. ✳
Konigsf. 53
diser br₎ wist um̄ den hoff in Lind ✳ um̄
ettlich gütter ze Mùlinen ✳ Hùsen ✳ den zend₎
zuͦ Schaffùsen ✳ das holtz Eittēberg ꝫc
und anders
K
✳ B ✳ 8 ✳
nn
Staatsarchiv
AARGAU
Nͦ✳ 4 ✳
h iiij
urlub ze koifēne zehen mār ✳ gùlt
ùber Linde ùber den Eitenbˀg un̄
ùber den ✳ zechenden ze Stoͧffen dˀ iiij brief
Kgsf. 53